Aleksandrovas (miestas)
Aleksandrovas (rus. Александров) – miestas Rusijoje, Vladimiro srityje, 111 km į šiaurės rytus nuo Maskvos, prie Serajos upės (Kliazmos baseinas). Rajono centras. Turi du priemiesčius – Struniną ir Karabanovą. Yra vietinis oro uostas, stotis prie Maskvos-Jaroslavlio geležinkelio. Elektrotechnikos, chemijos, tekstilės, maisto pramonė. Veikia dailės, Marinos Cvetajevos meno muziejai.